**2017-жылга карата 25 ЖОЖдун бюджетине аудит: Баарынан көп бузуулар КУУда аныкталган**

Кыргыз Республикасынын Эсептөө палатасы тарабынан 2017-жылга карата 25 жогорку окуу жайында атайын эсептеги каражаттар боюнча киреше жана чыгымдар сметасына, бюджеттик каражаттар боюнча чыгымдар сметасынын аткарылышына пландуу аудит жүргүзүлдү.

 Жогорку окуу жайларында аудит материалдарын талдоодо, окшош көйгөйлөрдү жана бузууларды көрсөттү. Атап айтканда, көпчүлүк университеттерде эмгек акыга негизсиз төлөмдөр, товардык-материалдык баалуулуктардын ченемден ашык корлору, мыйзамдардын жана ченемдик-укуктук актылардын талаптарын сактабоо, ошондой эле, максаттарга жетпестен бюджеттик каражаттарды колдонуу аныкталган.

 Алсак, Ж. Баласагын атындагы Кыргыз улуттук университетинде баарынан көп бузуулар аныкталган. Аудит тарабынан 13 млн. 783,2 миң сом каржы бузуулары аныкталган. Алардын ичинен, акча каражатын жана товардык - материалдык баалуулуктардын жетишсиздиги 1 млн. 162,3 миң сомду түзгөн, товардык-материалдык баалуулуктарды негизсиз эсептен чыгаруу жана акча каражаты, анын ичинде отчет берүүчү сумма - 4 млн. 374,4 миң сом, максатына жетпестен колдонулган каражаттар - 6 млн. 513,1 миң сом, бюджетке которулууга тийиш болгон ижара акысы - 1 млн. 72,1 миң сом. Каржы бузуулардын жалпы суммасынын ичинен 9 млн. 408,8 миң сом кайтарылууга тийиш. Азыркы учурда, 1 млн. 770,0 миң сомдун орду толтурулган, алардын ичинен 1 млн. 72,1 миң сом республикалык бюджетке кайтарылган.

 **Бюджеттин атайын эсептеги каражаттарын жоготуусу, эмгек акы төлөмүнө караштуу бузуулар** **46 млн. 581,3 миң сомду түзгөн.** Алсак, бюджеттик негизде окуган студенттерди окутуу үчүн тарифке профессордук-окутуучулук курамдын кошумча төлөмү киргизилген жана ал бюджеттик каражаттардын эсебинен штаттык жүгүртмө боюнча көрсөтүлгөн. Башкача айтканда, контракттык түрдө окутуу үчүн келип түшкөн, студенттердин каражаттарынын эсебинен окутуучуларга кошумча төлөм жүргүзүлгөн жана билим берүү процесси бюджеттик багыттар боюнча жүргүзүлгөн. Социалдык фондго төгүмдөрдүн эсеби менен негизсиз чыгымдар 18 млн. 403,8 миң сомду түзгөн.

 Ошондой эле, Кыргыз Республикасынын “Билим берүү жөнүндө” Мыйзамына каршы, камтылган жумушчуларга бюджеттик каражаттардын эсебинен ар кандай өлчөмдө 2000 сомдон 24 300 сомго чейин жиктөө катарында, белгиленген критерийлерин жана алардын квалификациясын эсепке албастан, аткарылган иштин жыйынтыгы жок жана бул кошумча төлөмдөр төлөө тартибинде бекитилбестен, окутуучулук жана илимий кадрлардын ишинин натыйжалуулугуна эч кандай баа берилбестен туруп, кошумча төлөм жүргүзүлгөн. Жалпысынан 2017-жылы штаттык жүгүртмө боюнча атайын каражаттардын эсебинен кошумча төлөм 27 млн. 486,2 миң сомду түзгөн.

 Рационалдуу эмес колдонулган каражаттар, атап айтканда, пландалган максатына жетпестен, атайын иш-чараларга чыгымдалган каражаттар, 1 млн. 224,6 миң сомду түзгөн. 2017-жылы окуунун бюджеттик формасы боюнча университеттен 126 студент чыгарылган. Адистерди даярдоого кеткен чыгымды кайтаруунун суммасы - 5 млн. 315,4 миң сомду түзгөн. Аудит жүргүзүү учурунда, факты жүзүндө, студенттердин сабакка катышпай коюу себеби боюнча, студенттер тарабынан 868,2 миң сомдун орду толтурулган, аудит жүргүзүү учурунда орду толтурулбаган же бюджеттин жоготуусу 4 млн. 447,2 миң сомду түзгөн.

 **2017-жылга карата** **Кыргыз мамлекеттик дене тарбия жана спорт академиясында** 806,3 миң сомго каржы бузуулары аныкталган, анын ичинен, эмгек акыга негизсиз төлөмдөр 265,7 миң сом жана ижара акысы, бюджетке которулууга тиешелүү болгон 500,0 миң сом. Резервдер жана бюджеттин жоготуулары - 1,8 млн сомду түзгөн.

 **Аудиттин жыйынтыгы боюнча Кыргыз-Орус Славян университетинде 2017-жылга карата** 697,9 миң сомго каржы бузуулары аныкталган, анын ичинен, 532,4 миң сомду белгиленген максаттарга жетпестен колдонулган каражаттар түзгөн. Университет тарабынан лимиттен ашык 2 млн. 268,8 миң сомго электр жана жылуулук энергиясы колдонулган.

 Аудит тарабынан **К.И. Скрябин атындагы Кыргыз улуттук агрардык университетинде** 2017-жылга карата 732,8 миң сомго каржы бузуулары аныкталган, ага 254,7 миң сомго товардык-материалдык баалуулуктардын жетишсиздигин жана 317,9 миң сомго негизсиз эмгек акы төлөмдөрүн киргизүү менен. Максатына жетпестен, белгиленген иш-чараларга чыгымдалган каражаттар 2 млн. 950,6 миң сомду түзгөн.

Аудит тарабынан **И. Арабаев атындагы Кыргыз мамлекеттик университетинде** 2017-жылга карата каражаттарды рационалдуу эмес колдонуу аныкталган, анын ичинен товардык-материалдык баалуулуктардын ченемден ашык корлору жана эсептөөлөр боюнча каражаттар - 1 млн. 656,7 миң сомду түзгөн.

 Аудиттин жүрүшүндө **А. Токтоналиев атындагы Бишкек финансы - экономикалык техникумунда** 2016-2017-жылдарга карата 3 млн. 934,7 миң сом өлчөмүндө негизсиз эмгек акы төлөмдөрү аныкталган. Белгиленгендей, 2016-жылга карата ал эмгекке төлөөдө иш убактысын эсепке алуу табели жок, сааттык чендин өлчөмүнө жана окутуу сааттарынын санынын негизинде жүргүзүлгөн.

 **Кыргыз-Түрк “Манас” университетинде (“Манас” КТУ)** 2017-жылга карата ар кандай себептер менен 41 студент окуудан чыгарылган, жыйынтыгында 648,4 миң сом рационалдуу эмес колдонулган, башкача айтканда, чыгымдар максаттарына жетпестен жүргүзүлгөн.

 1993-жылдан баштап, 2017-жылга чейин 4 млрд. 78,3 млн. сомго жалпы баштапкы наркы менен 14 объект ишке киргизилген жана алар Түрк Өкмөтүнүн каржылык жардамынын алдында азыркы мезгилдеги аймакка курулган, ал ушул мезгилге чейин бухгалтердик эсеп боюнча кириштелген эмес жана университеттин балансында көрсөтүлгөн эмес. Кыргыз Республикасынын “Мамлекеттик сатып-алуулар жөнүндө” Мыйзамын бузуу менен, “Манас” КТУ 2017-жылы атайын каражаттардын эсебинен конкурстук тооруктарды жүргүзбөстөн, түзүлгөн келишимдин негизинде товарлар, иш жана кызмат көрсөтүүлөр жалпы суммасы 975,8 миң сомго сатылып алынган.

 Аудит тарабынан белгиленгендей, 2017-жылы Академик **М.М.Адышев атындагы Ош технологиялык университетинде (Ош ТУ)** пландалган максатына жетпестен 863,2 миң сом чыгымдалган. 2017-жылы бюджеттик каражаттардын эсебинен окуган 30 студент окуу мөөнөтү аяктаганга чейин окуудан чыгарылган.

 Аудиттин материалында **Жалал-Абад мамлекеттик университети (ЖАМУ)** боюнча төмөндөгүлөр белгиленет, анда маалыматтык эсеп боюнча тиешелүү контролдун жоктугунан, 2016-2017-окуу жылына карата окуу үчүн төлөм боюнча университеттин алдындагы студенттердин мөөнөтү өткөн дебитордук карызы - 28 млн. 456,1 миң сомду, ал эми 2017-2018-окуу жылында 56 млн. 302,0 миң сомду түзгөн. 2017-жылы университеттин эсебине студенттерден бюджеттик каражаттарды кайтаруу түрүндө 1 млн. 73,4 миң сом түшкөн, бирок, каражаттар бюджетке кайтарылган эмес.

 Аудит **Ош гуманитардык-педагогикалык институтунда (ОГПИ)** суммасы 2 млн. 686,2 миң сомго каражаттарды рационалдуу эмес колдонууну аныктады, анткени, 2017-2018-окуу жылына карата күндүзгү жана сырттан окуу бөлүмдөрү боюнча 45 студент окуудан чыгарылган. Ошентип, каражаттар максатына жетпестен колдонулган.

 **Ош мамлекеттик университетинде (Ош МУ)** 2017-жылга каратаэмгек акыга кошумчалар жөнүндө пункттун жоктугуна карабастан, бардык ченемдик-укуктук документтеринин өсүү тенденциясы менен, өткөн жылдар үчүн суммалар төлөнгөн. 2012-2017-жылдар боюнча окутуучулардын курамына ар жылы 3500 сомдон эмгек акыга кошумча төлөмдөр төлөнгөн, анда өсүү тенденциясы бар. 2017-жылга бир штаттык бирдикке иш тажрыйбасына карата төлөм суммасы 3500 сомдон 20000 сомго чейин түзүлгөн, жыйынтыгында, жалпы сумма 41 млн. 200,0 миң сомду түзгөн.

 Ошондой эле, университет тарабынан лимиттен ашык коммуналдык кызматтар 8 млн. 326,9 миң сом суммасында колдонулган, анын ичинен, электр жана жылуулук энергиясы, жаратылыш газы боюнча.